《离怨》
宋代·吴龙翰

杨柳如少年，春风吹得老。
朝为白雪花，暮为浮萍草。
明月照妾夫，夜夜关山道。
明月分半光，照妾颜色好。
空闺一十年，芳容秋叶槁。
宝马嘶，妾夫归，
对镜画眉双泪垂。前日夫误妾，
今日妾误夫，妾貌不如夫去时。

作者简介：吴龙翰（1229—？）字式贤，号古梅，歙县人。生卒年均不详，约宋度宗成淳中前后在世。师方岳，咸淳中贡于乡，以荐授编校国史院实录。咸淳四年（1268）十月与鲍云龙、宋复一等三人，自带干粮，费时三天，涉足丹崖，登上了黄山莲花峰峰顶，并写下《黄山纪游》。吴龙翰所著《黄山纪游》，为现存最早游莲花峰的文字。德祐二年（1276）乡校请充教授，寻弃去。家有老梅，因以古梅为号。尝为之赋。龙翰著有《古梅吟叶》六卷，《四库总目》传于世。